Phil Kessel

Philip Joseph Kessel (født 2. oktober 1987) er en amerikansk profesjonell ishockeyspiller som spiller for den amerikanske klubben Arizona Coyotes i NHL.

Før dette spilte han for NHL-klubbene Pittsburgh Penguins, Toronto Maple Leafs og Boston Bruins

Kessel er et produkt av USA Hockey National Team Development Program og ble utviklingsprogrammets største mål- og poengkonge gjennom tidende da han avsluttet sitt siste år etter 2004/05-sesongen. Han avsluttet sin amatørkarriere med å spille collegehockey for University of Minnesota i WCHA (NCAA). Han ble draftet som nummer fem i NHL Entry Draft 2006 av Boston Bruins, og i sin rookiesesong 2006/07 mottok han Bill Masterton Memorial Trophy for å ha spilt etter å ha overkommet testikkelkreft.

Landslagskarriere 
Kessel har representert USA i flere internasjonale turneringer. Han representerte landet i alle VM-turneringer for U18, U20- og seniorlandslag fra 2004 til 2010 med unntak av 2009, hvor han var ute grunnet en skulderskade. Han var også assisterende lagkaptein på laget som vant sølv ved OL 2010. Han er også på det amerikanske laget ved OL 2014.

Privatliv 
Kessel kommer fra en atletisk familie. Hans far, Phil Kessel sr., var quarterback ved Northern Michigan University og ble draftet av NFL-laget Washington Redskins. Kessels eldre fetter, David Moss er en profesjonell ishockeyspiller for NHL-klubben Phoenix Coyotes. Broren Blake Kessel spiller for Philadelphia Flyers's farmerlag Adirondack Phantoms, mens søsteren Amanda Kessel spiller for Minnesota Golden Gophers i WCHA og spiller for det amerikanske kvinnelandslaget i internasjonale turneringer, senest ved vinter-OL 2014.

Referanser

Eksterne lenker 
 

Ishockeyspillere fra USA
Ishockeyspillere for Boston Bruins
Ishockeyspillere for Pittsburgh Penguins
Ishockeyspillere for Toronto Maple Leafs
Olympiske sølvmedaljevinnere for USA
Medaljevinnere under Vinter-OL 2010
Deltakere for USA under Vinter-OL 2010
Ishockeyspillere under Vinter-OL 2010
Deltakere for USA under Vinter-OL 2014
Ishockeyspillere under Vinter-OL 2014
Ishockeyspillere for Arizona Coyotes
Olympiske medaljevinnere i ishockey